Държавен вестник, бр. 23, 2021 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  23
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 90
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за предоставяне на цифрово съдър-
жание и цифрови услуги и за продажба на 
стоки, приет от 44-то Народно събрание на 
4 март 2021 г.
Издаден в София на 11 март 2021 г.
Президент на Републиката:  
Румен Радев
Подпечатан с държавния печат.
Министър на правосъдието: 
Десислава Ахладова
ЗАКОН
за предоставяне на цифрово съдържание и 
цифрови услуги и за продажба на стоки
Г л а в а  п ъ р в а
ОБЩИ РАЗПОРЕДБИ
Чл. 1. Този закон урежда изискванията 
относно договорите за:
1. предоставяне на цифрово съдържание и 
цифрови услуги, сключени между търговци и 
потребители, и по-специално изискванията 
относно съответствието на цифровото съдър-
жание или цифровата услуга, средствата за 
защита на потребителите при непредоставяне 
или несъответствие на цифрово съдържание 
или цифрова услуга, реда и условията за 
използването на тези средства за защита, 
както и реда и условията за изменение на 
цифровото съдържание или цифровата услуга;
2. продажба на стоки, сключени между 
продавачи и потребители, и по-специално 
изискванията относно съответствието на 
стоките, средствата за защита на потреби-
телите при несъответствие, реда и условията 
за използването на тези средства за защита 
и търговските гаранции.
Чл. 2. Законът има за цел да осигури 
защита на икономическите интереси на по-
требителите при предоставяне на цифрово 
съдържание и цифрови услуги, както и при 
продажба на стоки на потребители.
Чл. 3. (1) Правата, предоставени на по-
требителите по този закон, не могат да бъ-
дат ограничавани. Всяка уговорка, с която 
предварително се изключват или ограничават 
правата им, е недействителна.
(2) Всяка клауза в договор, която посоч-
ва за приложим закона на друга държава, 
която не е членка на Европейския съюз и 
която във вреда на потребителя изключва 
прилагане на разпоредбите на този закон 
или на закона на държава – членка на Ев-
ропейския съюз, отклонява се от тях или 
изменя действието им, преди потребителят 
да уведоми търговеца за непредоставянето 
или за несъответствието на цифровото съ-
държание или цифровата услуга или преди 
търговецът да уведоми потребителя за из-
менението на цифровото съдържание или 
цифровата услуга, или преди потребителят 
да уведоми продавача за несъответствието 
на стоките, не е обвързваща за потребителя.
(3) Разпоредбата на ал. 2 не възпрепятства 
търговците да предлагат на потребителите 
договорни условия, които предоставят по-
високо ниво на защита от този закон.
Г л а в а  в т о р а
ПРЕДОСТАВЯНЕ НА ЦИФРОВО СЪДЪР-
ЖАНИЕ И ЦИФРОВИ УСЛУГИ НА 
ПОТ­РЕБИТЕЛИ
Раздел I
Обхват
Чл. 4. Разпоредбите на тази глава уреж-
дат договорите за предоставяне на цифрово 
съдържание и цифрови услуги, сключени 
между търговци и потребители, и съдържа 
изисквания относно:
1. съответствието на цифровото съдържа-
ние или цифровата услуга с индивидуалните 
изисквания за съответствие с договора, с 
обективните изисквания за съответствие и 
с изискванията за правилно интегриране на 
цифровото съдържание или цифровата услуга 
в цифровата среда на потребителя;
2. средствата за защита на потребителите 
при непредоставяне на цифровото съдържа-
ние или цифровата услуга или при липса на 
съответствие на цифровото съдържание или 
цифровата услуга, както и реда и условията 
за тяхното упражняване, и
3. изменението на цифровото съдържание 
или цифровата услуга.
Чл. 5. (1) Разпоредбите на тази глава се 
прилагат за всеки договор, по който търговецът 
предоставя или се задължава да предостави 
цифрово съдържание или цифрова услуга на 
потребител, а потребителят заплаща или се 
задължава да заплати определена цена.
(2) Разпоредбите на тази глава се прила-
гат и когато търговецът предоставя или се 
задължава да предостави на потребителя 
цифрово съдържание или цифрова услуга, а 
потребителят предоставя или се задължава 
да предостави лични данни на търговеца, 
освен в случаите, когато личните данни, пре-
доставени от потребителя, се обработват от 
търговеца изключително с цел предоставяне 
на цифровото съдържание или цифровата